  Анжелика Тихонова корреспондент 2-тӥ гудырикошконлы Удмуртиын пудо сиёнлы турынъёс чакламлэсь 73 процентэз турнамын. Та дырлы тужгес трос сиён дасязы Каракулино но Эгра ёросъёсын. Со сярысь элькунысьтымы Гурт возёсъя но сиён-юонъя министерстволэн пресс-службаез ивортэ. Каракулино ёросын одӥг пудо йырлы шорлыдын 30 центнерен кӧс но жалем сиёнзы дасямын, Эгра ёросын – 29,2 центнерен Туннэ нуналлы элькунын турынъёс 413 сюрс 300 гектар пӧлысь 301 сюрс 200 гектар вылын турнамын. Куазь бусы ужъёсты ӝегатэ ке но, гурт возёсъёс кылем арын сярысь бере уг кылё. Миым та дырлы 72 процентэз турынъёс утялтэмын вал. Куро 105 сюрс тонна дасямын ини (кулэезлэсь 59 процент), сенаж – 761 сюрс 600 тонна (97 процент), силос – 750 сюрс 700 тонна (48 процент). Одӥг пудо йырлы чакласа 18 центнер сиён дасямын, нош ӟеч толъён понна 26 центнер кулэ. Тегъёс: Эгра Каракулино Удмуртия гуртвозёс гуртвозёсъяминистерство  